Arkkipiispan vala
Arkkipiispan vala.

"Minä N. N., Suomen Arkkipiispa, lupaan ja vannon Jumalan edessä ja Hänen Pyhän Evankeliuminsa päälle, että koska minun, Arkkipiispa-virkani puolesta, ja sen Valtakunta-kokouksille tehdyn Järjestyksen voimasta, jonka Valtakunnan Säädyt Tammikuun 24 päivänä 1617 ovat Örebro'ssa vahvistaneet, nyt tulee tässä yhteisessä maan Säätyjen kokouksessa olla Papissäädyn Puhemiehenä; niin olen minä kaikella voimalla ja taidolla varjeleva ja hoitava, sekä kaikella mahdillani puollustava, totisen ja puhtaan evankelis-lutherilaisen uskomme ja oppimme ohessa, kaikkea Keisarillista ja Suuriruhtinaallista oikeutta ja Maan Säätyjen vapautta, aivan niinkuin se järkähtämätön Hallitusmuoto 21 päivältä Elokuuta 1772, jonka he itsellensä ja jälkeisillensä ikuisiksi ajoiksi ovat hyväksi ottaneet ja valalla vahvistaneet, sekä muut voimassa olevat perustusla'it säätävät ja määräävät. En myöskään ole salliva, että mitään sitä vastoin tehdään, mutta kaikki Säädyn keskustelemukset niin ohjaava, että se on Jumalalle kunniaksi, Hänen Keisarilliselle Majesteetillensa maan Suuriruhtinaalle ja maalle hyödyksi, Säädylle kunniaksi ja hyväksi. Olen myös valvova Säädyn rehellisesti saamia etuus-oikeuksia sekä edistävä kaikkea, joka on Hänen Keisarilliselle Majesteetillensa maan Suuriruhtinaalle sekä isämaalleni hyödyksi, enkä milloinkaan salliva että semmoisia ehdotuksia tehdään, jotka sotivat Keisarivaltaa tahi Maan Säätyjen vapautta vastaan. Että kaikki nämä kappaleet uskollisesti tahdon pitää, siitä lasken minä käteni tälle Piplia-Raamatulle: rukoillen Jumalatani olemaan minulle niin armollinen hengen ja sielun puolesta, kuin minä tämän uskollisesti olen pitävä".

</div>

Lähde
 Yhteenveto niistä voimassa olevista säännöistä ja seurattavaksi otetuista tavoista, jotka Suomen Suuriruhtinanmaan valtiopäivä-järjestyksessä ovat noudatettavat, Suomen Suuriruhtinanmaan Asetus-Kokous 13/1863, s. 18–19.

Valat ja vakuutukset